2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 1/10Finlex ®
Finlex › Lainsäädäntö › Ajantasainen lainsäädäntö › Vuosi 2009 › 20.11.2009/897
Seurattu SDK 125/2023 saakka.
20.11.2009/897
Laki elinkeino-, liikenne- ja ympäristökeskuksista
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 § (19.12.2014/1131)
Lain soveltamisala
Tässä laissa säädetään elinkeino-, liikenne- ja ympäristökeskuksista sekä niiden alaisista työ- ja
elinkeinotoimistoista. Lisäksi tässä laissa säädetään elinkeino-, liikenne- ja ympäristökeskusten sekä työ- ja
elinkeinotoimistojen kehittämis- ja hallintokeskuksesta, joka hoitaa elinkeino-, liikenne- ja
ympäristökeskusten sekä työ- ja elinkeinotoimistojen yhteisiä kehittämis- ja palvelutehtäviä sekä muita
yleishallinnollisia tehtäviä. Muista valtion alue- ja paikallishallinnon tehtäviä hoitavista viranomaisista
säädetään erikseen.
2 §
Elinkeino-, liikenne- ja ympäristökeskusten toiminta-ajatus
Elinkeino-, liikenne- ja ympäristökeskukset edistävät alueellista kehittämistä hoitamalla valtionhallinnon
toimeenpano- ja kehittämistehtäviä alueilla.
3 § (13.12.2013/933)
Elinkeino-, liikenne- ja ympäristökeskusten toimiala ja tehtävät
Elinkeino-, liikenne- ja ympäristökeskukset hoitavat niille erikseen säädettyjä tehtäviä seuraavilla
toimialoilla:
1) yrittäjyyden ja elinkeinotoiminnan edistäminen;
2) innovaatiot ja kansainvälistyvä liiketoiminta;
3) työmarkkinoiden toimivuus, työvoiman saatavuus ja työllisyys;
4) koulutus, osaaminen ja kulttuuri;
5) maahanmuutto, kotouttaminen ja hyvät etniset suhteet;
6) maatilatalous, kalatalous, maaseudun kehittäminen, eläintunnistusjärjestelmä sekä maa- ja metsätalouden
tuotantotarvikkeiden turvallisuus ja kasvinterveys;
7) ener gia ja sen tuotanto;
8) liikennejärjestelmän toimivuus, liikenneturvallisuus, tie- ja liikenneolot, maanteiden pito sekä julkisen
liikenteen järjestäminen;
9) ympäristönsuojelu, alueiden käyttö, rakentamisen ohjaus, kulttuuriympäristön hoito, luonnon
monimuotoisuuden suojelu ja kestävä käyttö sekä vesivarojen käyttö ja hoito;
2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 2/1010) palkkaturva-asiat;
11) eräät tässä momentissa tarkoitettuihin toimialoihin liittyvät Euroopan unionin alue- ja rakennepolitiikan
ohjelman toimeenpanotehtävät, brexit-mukautusvarauksen kansalliset toimeenpanotehtävät ja
aluekehitystehtävät. (29.12.2022/1354)
Elinkeino-, liikenne- ja ympäristökeskusten tehtävänä on lisäksi:
1) ohjata ja valvoa 3 luvussa tarkoitettuja työ- ja elinkeinotoimistoja;
2) valmistella liikenteen peruspalvelujen alueellisen saatavuuden arviointia;
3) valvoa yleistä etua ympäristö- ja vesiasioissa, tuottaa ja jakaa ympäristöä koskevaa tietoa sekä parantaa
ympäristötietoutta, ehkäistä ja torjua ympäristövahinkoja ja -haittoja, huolehtia valtion vesitaloudellisista
luvista ja yksityisoikeudellisista sopimuksista sekä huolehtia ympäristö-, vesihuolto- ja vesistötöiden
toteuttamisesta.
Elinkeino-, liikenne- ja ympäristökeskuksen muista tehtävistä säädetään erikseen.
3 a § (19.12.2014/1131)
Kehittämis- ja hallintokeskuksen tehtävät
Kehittämis- ja hallintokeskus hoitaa elinkeino-, liikenne- ja ympäristökeskusten sekä työ- ja
elinkeinotoimistojen yhteisiä henkilöstö- ja taloushallinnon tehtäviä ja muita vastaavia palvelu- ja
yleishallintotehtäviä sekä antaa yleishallinnollisia ohjeita ja ohjaa niiden soveltamista elinkeino-, liikenne- ja
ympäristökeskuksissa sekä työ- ja elinkeinotoimistoissa.
Kehittämis- ja hallintokeskus hoitaa elinkeino-, liikenne- ja ympäristökeskuksen suoraan valtionavustuslain
(688/2001)  nojalla myöntämän valtionavustuksen maksamista ja takaisinperintää koskevat valtionavustuslain
12, 19, 21 ja 22 §:n mukaiset tehtävät. Kehittämis- ja hallintokeskus hoitaa elinkeino-, liikenne- ja
ympäristökeskuksen lisäksi myös valtionavustuslain 15 §:n mukaisia valvontatehtäviä. Lisäksi kehittämis- ja
hallintokeskus voi hoitaa elinkeino-, liikenne- ja ympäristökeskusten sekä työ- ja elinkeinotoimistojen
erityislainsäädännön nojalla myöntämien avustusten maksamista, niiden käytön valvontaa ja takaisinperintää
sekä valtion korvauksia koskevia tehtäviä siten kuin niistä erikseen säädetään. (30.12.2015/1626)
Kehittämis- ja hallintokeskuksen virkamies esittelee elinkeino-, liikenne- ja ympäristökeskuksen sekä työ- ja
elinkeinotoimiston päätettäväksi valtioneuvoston asetuksella tarkemmin säädettyjä hallintoasioita.
Kehittämis- ja hallintokeskuksen tehtävistä voidaan antaa tarkempia säännöksiä valtioneuvoston asetuksella.
3 b § (30.12.2015/1626)
Elinkeino-, liikenne- ja ympäristökeskusten sekä kehittämis- ja hallintokeskuksen päätösten allekirjoittaminen
Elinkeino-, liikenne- ja ympäristökeskusten sekä kehittämis- ja hallintokeskuksen päätökset voidaan
allekirjoittaa koneellisesti.
4 §
Elinkeino-, liikenne- ja ympäristökeskusten sekä kehittämis- ja hallintokeskuksen organisointi (19.12.2014/1131)
Elinkeino-, liikenne- ja ympäristökeskusten lukumäärästä, toimialueista, nimistä ja toimipaikoista sekä
kehittämis- ja hallintokeskuksen toimipaikasta säädetään valtioneuvoston asetuksella. (19.12.2014/1 131)
Elinkeino-, liikenne- ja ympäristökeskus jakautuu sille kuuluvien tehtävien hoitamista varten vastuualueisiin.
Keskuksen vastuualueista säädetään valtioneuvoston asetuksella.
Elinkeino-, liikenne- ja ympäristökeskuksen 3 §:n 1 momentin 10 kohdassa ja 2 momentin 3 kohdassa
tarkoitettujen valvontatehtävien hoitaminen on järjestettävä siten, että asioiden käsittelyn puolueettomuus
varmistetaan.
5 §
Elinkeino-, liikenne- ja ympäristökeskusten toimivalta sekä toimialueet ja niiden laajentaminen
2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 3/10Elinkeino-, liikenne- ja ympäristökeskus huolehtii sille säädettyjen tehtävien hoitamisesta toimialueellaan ja
käyttää sille kuuluvaa toimivaltaa siten kuin siitä tässä tai muussa laissa säädetään. Elinkeino-, liikenne- ja
ympäristökeskus voi kuitenkin hoitaa tehtäviä myös useamman kuin yhden keskuksen toimialueella, jos
toimialueen laajentamisella voidaan tehostaa keskusten toimintaa ja valtion henkilöstö- ja muiden
voimavarojen käyttöä, parantaa palvelujen saatavuutta, edistää alueen suomen- ja ruotsinkielisen sekä
saamelaiskäräjistä annetussa laissa (974/1995)  tarkoitetulla saamelaisten kotiseutualueella saamenkielisen
vähemmistön kielellisten oikeuksien toteutumista tai turvata tehtävissä tarvittavan erityisasiantuntemuksen
saatavuus taikka toimialueen laajentaminen on tarkoituksenmukainen muun vastaavan syyn vuoksi.
Vastuualueiden sijoittumisesta elinkeino-, liikenne- ja ympäristökeskuksiin ja keskusten toimialueen
laajentamisesta säädetään valtioneuvoston asetuksella.
5 a § (27.6.2014/489)
Määräys tehdä määräaikaisesti toisen elinkeino-, liikenne- ja ympäristökeskuksen tehtäviä
Elinkeino-, liikenne- ja ympäristökeskuksen virkamies voidaan toisen elinkeino-, liikenne- ja
ympäristökeskuksen pyynnöstä asettaa enintään kolmen vuoden määräajaksi virkamiehen virkapaikkaa
muuttamatta toisen elinkeino-, liikenne- ja ympäristökeskuksen käytettäväksi. Päätöksen asiasta tekee
nimittävä viranomainen. Jos elinkeino-, liikenne- ja ympäristökeskukset eivät pääse asiassa
yhteisymmärrykseen, voi päätöksen tehdä myös työ- ja elinkeinoministeriö. Päätöksessä on mainittava,
missä laajuudessa virkamies on toisen elinkeino-, liikenne- ja ympäristökeskuksen käytettävissä.
Virkamiehen vastaanottava elinkeino-, liikenne- ja ympäristökeskus voi määrätä virkamiehen tekemään 1
momentissa tarkoitetussa päätöksessä mainitussa laajuudessa vastaanottavalle elinkeino-, liikenne- ja
ympäristökeskukselle kuuluvia asianomaisen virkamiehen virkaa vastaavia tehtäviä. Vastuualueen osalta
määräyksen antaa vastuualueen päällikkö ja vastuualueisiin kuulumattomien toimintayksikköjen osalta
keskuksen johtaja.
2 luku
Elinkeino-, liikenne- ja ympäristökeskusten ohjaus ja johtaminen
6 § (19.12.2014/1131)
Yleishallinnollinen ohjaus
Elinkeino-, liikenne- ja ympäristökeskusten sekä kehittämis- ja hallintokeskuksen yleishallinnollinen ohjaus
kuuluu työ- ja elinkeinoministeriölle.
7 § (23.1.2015/31)
Strateginen suunnittelu ja tulosohjaus
Elinkeino-, liikenne- ja ympäristökeskusten ja aluehallintovirastojen toimintaa koskevien yleisten
tavoitteiden saavuttamiseksi sekä alueiden näkemysten huomioon ottamiseksi laaditaan keskuksille ja
virastoille niiden toiminnan yleistä suunnittelua, ohjausta ja järjestämistä varten yhteinen strategia-asiakirja
(strateginen suunnittelu ). Lisäksi jokaiselle elinkeino-, liikenne- ja ympäristökeskukselle laaditaan
tulossopimus ( tulosohjaus ). Strategia-asiakirja ja tulossopimukset laaditaan hallituksen toimikaudeksi, ja
niiden sisältö tarkistetaan tarvittaessa vuosittain ottaen huomioon valtiontalouden kehykset ja valtion
talousarvio.
Työ- ja elinkeinoministeriö ja valtiovarainministeriö laativat strategia-asiakirjan yhdessä 8 §:ssä ja
aluehallintovirastoista annetun lain (896/2009) 10 §:ssä  mainittujen ministeriöiden sekä yhteistyössä
elinkeino-, liikenne- ja ympäristökeskusten, aluehallintovirastojen ja tarvittavin osin maakunnan liittojen
kanssa. Jos strategia-asiakirjan sisällöstä ei saavuteta yksimielisyyttä ministeriöiden kesken, ratkaisee asian
valtioneuvosto.
Työ- ja elinkeinoministeriö laatii elinkeino-, liikenne- ja ympäristökeskusten tulossopimukset yhdessä 8 §:ssä
mainittujen ministeriöiden ja siinä tarkoitettujen keskushallinnon virastojen sekä yhteistyössä elinkeino-,
liikenne- ja ympäristökeskusten ja maakunnan liittojen kanssa.
Elinkeino-, liikenne- ja ympäristökeskusten toiminnan strategisen suunnittelun ja tulosohjauksen sisällöstä ja
menettelytavoista sekä suunnittelun ja ohjauksen yhteensovittamista varten perustettavista ryhmistä voidaan
antaa tarkempia säännöksiä valtioneuvoston asetuksella.
2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 4/107 a § (19.12.2014/1131)
Kehittämis- ja hallintokeskuksen ohjaus
Kehittämis- ja hallintokeskuksen toiminta palvelee elinkeino-, liikenne- ja ympäristökeskusten sekä työ- ja
elinkeinotoimistojen strategisia tavoitteita.
Kehittämis- ja hallintokeskuksen yleishallinnolliset tulostavoitteet määrää työ- ja elinkeinoministeriö.
Kehittämis- ja hallintokeskuksen toimintaa ohjaavat omilla toimialoillaan sisäministeriö, opetus- ja
kulttuuriministeriö, liikenne- ja viestintäministeriö, maa- ja metsätalousministeriö, työ- ja
elinkeinoministeriö ja ympäristöministeriö tai keskushallinnon virasto, jonka tehtäväksi ohjaus on erikseen
säädetty tai määrätty .
Kehittämis- ja hallintokeskuksen tietohallintopalveluja ohjaavat ja niiden tulostavoitteista määräävät työ- ja
elinkeinoministeriö ja valtiovarainministeriö yhdessä.
Kehittämis- ja hallintokeskuksen toiminnan ohjauksen sisällöstä ja menettelytavoista voidaan antaa
tarkempia säännöksiä valtioneuvoston asetuksella.
8 § (23.1.2015/31)
Elinkeino-, liikenne- ja ympäristökeskusten toimialaohjaus
Elinkeino-, liikenne- ja ympäristökeskusten toimintaa ohjaavat omilla toimialoillaan sisäministeriö, opetus-
ja kulttuuriministeriö, liikenne- ja viestintäministeriö, maa- ja metsätalousministeriö, työ- ja
elinkeinoministeriö ja ympäristöministeriö tai keskushallinnon virasto, jonka tehtäväksi ohjaus on erikseen
säädetty tai määrätty ( toimialaohjaus ). Työ- ja elinkeinoministeriö huolehtii elinkeino-, liikenne- ja
ympäristökeskuksen yhteisiä toimintoja ja muita elinkeino-, liikenne- ja ympäristökeskuksen yhtenäisen
toiminnan kannalta tarpeellisia toimenpiteitä koskevasta toimialaohjauksesta.
Elinkeino-, liikenne- ja ympäristökeskusten toimialaohjauksen menettelytavoista voidaan säätää
valtioneuvoston asetuksella.
9 §
Johtaminen
Elinkeino-, liikenne- ja ympäristökeskusta johtaa keskuksen johtaja, jona toimii keskuksen yhden
vastuualueen päällikkö oman toimensa ohella. Keskuksen johtaja vastaa keskuksen toiminnan
tuloksellisuudesta ja keskuksen yhteisten tulostavoitteiden saavuttamisesta. Valtioneuvosto määrää
keskuksen johtajan määräajaksi työ- ja elinkeinoministeriön esityksestä.
Elinkeino-, liikenne- ja ympäristökeskuksen vastuualuetta johtaa vastuualueen päällikkö. Vastuualueen
päällikkö vastaa vastuualueen toiminnan tuloksellisuudesta ja tulostavoitteiden saavuttamisesta.
Elinkeino-, liikenne- ja ympäristökeskuksella on johtoryhmä, joka huolehtii keskuksen toimintojen
yhteensovittamisesta. Johtoryhmän puheenjohtajana toimii keskuksen johtaja. Suomen metsäkeskuksen
määräämä toimihenkilö osallistuu asiantuntijajäsenenä johtoryhmän työhön silloin, kun johtoryhmässä
käsitellään asioita, jotka koskevat metsätaloutta. Johtoryhmän muusta kokoonpanosta määrätään keskuksen
työjärjestyksessä. (27.6.2014/489)
9 a § (19.12.2014/1131)
Kehittämis- ja hallintokeskuksen johtaminen
Kehittämis- ja hallintokeskusta johtaa kehittämis- ja hallintokeskuksen johtaja, joka vastaa kehittämis- ja
hallintokeskuksen toiminnan tuloksellisuudesta.
Kehittämis- ja hallintokeskuksella on johtamisen tukena johtoryhmä, joka avustaa kehittämis- ja
hallintokeskuksen laajakantoisia ja periaatteellisesti tärkeitä asioita koskevassa päätöksenteossa.
Johtoryhmän kokoonpanosta määrätään kehittämis- ja hallintokeskuksen työjärjestyksessä.
10 §
Asioiden ratkaisuvalta
2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 5/10Elinkeino-, liikenne- ja ympäristökeskuksen johtaja ratkaisee keskuksen toimivaltaan kuuluvat asiat, jollei
niitä ole säädetty tai työjärjestyksessä määrätty keskuksen muun virkamiehen ratkaistaviksi.
Elinkeino-, liikenne- ja ympäristökeskuksen johtaja voi ottaa ratkaistavakseen asian, joka koskee keskuksen
yhteisiä toimintoja sekä asian, joka koskee keskuksen yhteistä Euroopan unionin alue- ja rakennepolitiikan
ohjelmatyötä. Keskuksen johtaja ei voi kuitenkaan ottaa ratkaistavakseen asiaa, joka kuuluu keskuksen
vastuualueen tehtäviin ja toimivaltaan. (13.8.2021/759)
Kehittämis- ja hallintokeskuksen johtaja ratkaisee kehittämis- ja hallintokeskuksen toimivaltaan kuuluvat
asiat, ellei niistä toisin säädetä tai kehittämis- ja hallintokeskuksen työjärjestyksessä toisin määrätä.
(19.12.2014/1 131)
Kehittämis- ja hallintokeskuksen johtaja voi ottaa ratkaistavakseen asian, joka kuuluu kehittämis- ja
hallintokeskuksen toimivaltaan. (19.12.2014/1 131)
11 § (19.12.2014/1131)
Elinkeino-, liikenne- ja ympäristökeskuksen sekä kehittämis- ja hallintokeskuksen työjärjestys
Elinkeino-, liikenne- ja ympäristökeskuksen hallinnon ja toimintojen järjestämisestä sekä asioiden
valmistelusta ja ratkaisemisesta määrätään keskuksen työjärjestyksessä. Elinkeino-, liikenne- ja
ympäristökeskuksen työjärjestyksestä päättää keskuksen johtaja.
Kehittämis- ja hallintokeskuksen toimintojen järjestämisestä, asioiden valmistelusta ja ratkaisemisesta
määrätään kehittämis- ja hallintokeskuksen työjärjestyksessä. Kehittämis- ja hallintokeskuksen
työjärjestyksestä päättää kehittämis- ja hallintokeskuksen johtaja.
Elinkeino-, liikenne- ja ympäristökeskuksen vastuualueella voi tarvittaessa olla työjärjestys.
Työjärjestyksessä voidaan antaa tarkempia määräyksiä vastuualueen toimintojen järjestämisestä sekä
henkilöstön tehtävistä ja työskentelypaikkakunnista. Vastuualueen työjärjestyksestä päättää vastuualueen
päällikkö.
12 §
Virkojen täyttäminen
Elinkeino-, liikenne- ja ympäristökeskuksen vastuualueen päällikkö nimitetään määräajaksi. Päällikön
nimittää vastuualueen toimialaohjauksesta päävastuussa oleva ministeriö tai se keskushallinnon virasto,
jonka tehtäväksi ohjaus on erikseen säädetty . Nimittävän ministeriön tai keskushallinnon viraston tulee
kuulla muita vastuualueen toimialaohjaukseen osallistuvia ministeriöitä tai keskushallinnon virastoja sekä
elinkeino-, liikenne- ja ympäristökeskusta ennen päätöksentekoa. (23.1.2015/31)
Elinkeino-, liikenne- ja ympäristökeskuksen vastuualueen henkilöstön nimittää vastuualueen päällikkö.
Keskuksen muun henkilöstön nimittää keskuksen johtaja, jollei keskuksen työjärjestyksessä toisin määrätä.
Elinkeino-, liikenne- ja ympäristökeskuksen virkojen kelpoisuusvaatimuksista säädetään valtioneuvoston
asetuksella.
12 a § (19.12.2014/1131)
Kehittämis- ja hallintokeskuksen virkojen täyttäminen
Kehittämis- ja hallintokeskuksen johtajan nimittää työ- ja elinkeinoministeriö.
Kehittämis- ja hallintokeskuksen muun henkilöstön nimittää kehittämis- ja hallintokeskuksen johtaja.
Kehittämis- ja hallintokeskuksen virkojen kelpoisuusvaatimuksista säädetään valtioneuvoston asetuksella.
3 luku
Työ- ja elinkeinotoimistot
13 §
Työ- ja elinkeinotoimistot
2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 6/10Elinkeino-, liikenne- ja ympäristökeskusten alaisina paikallishallinnon viranomaisina toimii työ- ja
elinkeinotoimistoja.
Elinkeino-, liikenne- ja ympäristökeskus perustaa ja lakkauttaa työ- ja elinkeinotoimistot ja niiden johtajien
virat sekä määrää työ- ja elinkeinotoimistojen toimialueet, nimet ja toimipaikat.
14 §
Työ- ja elinkeinotoimistojen tehtävät
Työ- ja elinkeinotoimistojen tehtävänä on:
1) edistää työvoiman saatavuuden turvaamista ja työllisyyden parantamista;
2) toimeenpanna julkinen työvoimapalvelu;
3) edistää maahanmuuttajien kotoutumista;
4) tarjota yrityspalveluihin liittyvää neuvontaa;
5) hoitaa muut sille säädetyt tai elinkeino-, liikenne- ja ympäristökeskuksen sille määräämät tehtävät.
15 § (4.6.2021/489)
Työ- ja elinkeinotoimistojen alueellisen toimivallan määräytyminen
Työ- ja elinkeinotoimisto huolehtii sille säädettyjen tehtävien hoitamisesta toimialueellaan. Työ- ja
elinkeinotoimisto voi hoitaa tehtäviä myös useamman kuin yhden toimiston toimialueella, jos järjestelyllä
voidaan tehostaa toimistojen toimintaa ja resurssien käyttöä, parantaa palvelujen saatavuutta tai turvata
tehtävissä tarvittavan erityisasiantuntemuksen saatavuus taikka järjestely on tarkoituksenmukainen muun
vastaavan syyn vuoksi.
Työ- ja elinkeinotoimiston tehtävien hoitamisesta useamman kuin yhden työ- ja elinkeinotoimiston
toimialueella voidaan säätää valtioneuvoston asetuksella, kun tehtävät koskevat työttömyysturvalain
(1290/2002) 1 luvun 4 §:n  3 momentissa tarkoitetun työvoimapoliittisen lausunnon antamista
työttömyysetuuden saamisen edellytyksistä.
Muita kuin 2 momentissa tarkoitettuja tehtäviä koskevasta työ- ja elinkeinotoimistojen välisestä tehtäväjaosta
ja sitä koskevasta alueellisen toimivallan järjestämisestä määrätään elinkeino-, liikenne- ja
ympäristökeskuksen päätöksellä, jos kyseessä on keskuksen toimialueen sisäinen järjestely , ja muussa
tapauksessa työ- ja elinkeinoministeriön päätöksellä.
16 §
Työ- ja elinkeinotoimiston ohjaus
Työ- ja elinkeinoministeriö vahvistaa toimintastrategian ja tulostavoitteet sekä antaa ohjeet, joiden
mukaisesti keskus ohjaa työ- ja elinkeinotoimistoja.
17 §
Työ- ja elinkeinotoimistojen johtaminen ja ratkaisuvalta
Työ- ja elinkeinotoimistoa johtaa toimiston johtaja. Työ- ja elinkeinotoimiston johtaja vastaa toimiston
toiminnan tuloksellisuudesta ja elinkeino-, liikenne- ja ympäristökeskuksen sille asettamien tulostavoitteiden
saavuttamisesta.
Työ- ja elinkeinotoimiston johtaja tai muu virkamies, jolle on säädetty tai työjärjestyksessä määrätty
päätösvalta, ratkaisee toimiston päätettävät asiat. Työjärjestyksellä voidaan siirtää ratkaisuvaltaa toimiston
muille virkamiehille.
Työ- ja elinkeinotoimiston johtaja voi pidättää itsellään päätösvallan asiassa, jonka toimiston virkamies
työjärjestyksen mukaan saa ratkaista.
18 §
2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 7/10Työ- ja elinkeinotoimiston työjärjestys
Työ- ja elinkeinotoimiston hallinnon ja toimintojen järjestämisestä sekä asioiden valmistelusta ja
ratkaisemisesta määrätään toimiston työjärjestyksessä. Työ- ja elinkeinotoimiston työjärjestyksestä päättää
toimiston johtaja.
19 §
Tarkemmat säännökset toimiston virkoihin nimittämisestä
Työ- ja elinkeinotoimiston virkojen kelpoisuusvaatimuksista ja virkoihin nimittämisestä on voimassa, mitä
valtion virkamieslaissa (750/1994)  säädetään. Kelpoisuusvaatimuksista, nimittämisestä, virkavapauden
myöntämisestä ja muista vastaavista asioista säädetään tarkemmin valtioneuvoston asetuksella.
4 luku
Erinäiset säännökset
20 §
Asioiden ratkaiseminen eräissä tapauksissa
Jos elinkeino-, liikenne- ja ympäristökeskuksen toimivaltaan kuuluvan valvontaa, velvoitteiden asettamista
tai oikeuden myöntämistä koskevan hallintoasian puolueeton käsittely voi ilmeisesti vaarantua sen vuoksi,
että keskus on tai on ollut asiassa myös asianosaisena, keskuksen on, jollei asian puolueetonta käsittelyä
voida keskuksen sisäisin toimenpitein järjestää, pyydettävä 8 §:ssä tarkoitettua ministeriötä määräämään
toinen elinkeino-, liikenne- ja ympäristökeskus käsittelemään ja ratkaisemaan asia. Ministeriön päätökseen ei
saa hakea muutosta valittamalla.
21 §
Yhteistyö aluehallintovirastojen kanssa
Elinkeino-, liikenne- ja ympäristökeskusten on valtion aluehallintoa koskevissa asioissa toimittava
yhteistyössä toimialueensa aluehallintovirastojen kanssa.
22 § (13.8.2021/759)
Yhteistyö maakuntien liittojen ja kuntien kanssa
Elinkeino-, liikenne- ja ympäristökeskus osallistuu alueiden kehittämisestä ja Euroopan unionin alue- ja
rakennepolitiikan toimeenpanosta annetussa laissa (756/2021)  tarkoitettuun aluekehittämistyöhön.
23 §
Kielivähemmistön palveluyksikkö
Elinkeino-, liikenne- ja ympäristökeskuksella voi sen toimialaan kuuluvien tehtävien hoitamiseksi olla
erillinen alueen suomen- tai ruotsinkielistä taikka saamelaiskäräjistä annetussa laissa tarkoitetulla
saamelaisten kotiseutualueella saamenkielistä vähemmistöä palveleva yksikkö. Palveluyksikkö voidaan
perustaa myös kehittämis- ja hallintokeskukseen sekä yhtä useamman elinkeino-, liikenne- ja
ympäristökeskuksen yhteiseksi yksiköksi. (19.12.2014/1 131)
Kielivähemmistön palveluyksikön perustamisesta, tehtävistä, nimestä, toimialueesta ja toimipaikasta sekä
henkilöstön kelpoisuusvaatimuksista säädetään valtioneuvoston asetuksella.
24 § (23.1.2015/31)
Valtion edustaminen
Elinkeino-, liikenne- ja ympäristökeskus kantaa ja vastaa valtion puolesta sekä valvoo tuomioistuimissa ja
viranomaisissa valtion etua ja oikeutta kaikissa toimialaansa kuuluvissa asioissa, jollei toimialaohjauksesta
vastaavan ministeriön tai keskushallinnon viraston edustaja sitä tee. Elinkeino-, liikenne- ja
ympäristökeskuksen oikeudesta käyttää valtion puolesta asianomistajan puhevaltaa säädetään erikseen.
Kehittämis- ja hallintokeskus kantaa ja vastaa valtion puolesta sekä valvoo tuomioistuimissa ja
viranomaisissa valtion etua ja oikeutta kaikissa sen tehtäväksi säädetyissä asioissa, jollei toimialaohjauksesta
vastaavan ministeriön tai keskushallinnon viraston edustaja sitä tee.
2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 8/10Jos elinkeino-, liikenne- ja ympäristökeskuksen toimivaltaan kuuluvan asian vaikutukset koskevat
merkittävästi kahden tai useamman elinkeino-, liikenne- ja ympäristökeskuksen toimialuetta,
toimialaohjauksesta vastaava ministeriö päättää, mikä elinkeino-, liikenne- ja ympäristökeskus toimii valtion
edustajana asiassa. Ministeriön päätökseen ei saa hakea muutosta valittamalla.
Työ- ja elinkeinotoimisto kantaa ja vastaa valtion puolesta sekä valvoo tuomioistuimissa ja viranomaisissa
valtion etua ja oikeutta kaikissa toimiston toimialaan kuuluvissa asioissa, jollei toimialaohjauksesta
vastaavan ministeriön tai keskushallinnon viraston edustaja taikka elinkeino-, liikenne- ja
ympäristökeskuksen edustaja sitä tee.
25 § (19.12.2014/1131)
Suoritteiden maksullisuus
Elinkeino-, liikenne- ja ympäristökeskuksen, kehittämis- ja hallintokeskuksen sekä työ- ja elinkeinotoimiston
suoritteiden maksullisuudesta ja maksujen suuruudesta on voimassa, mitä valtion maksuperustelaissa
(150/1992)  säädetään.
Elinkeino-, liikenne- ja ympäristökeskuksen sekä kehittämis- ja hallintokeskuksen suoritteiden maksuista
säädetään valtioneuvoston asetuksella.
26 § (7.8.2015/1017)
Muutoksenhaku
Jollei muualla laissa toisin säädetä, elinkeino-, liikenne- ja ympäristökeskuksen, kehittämis- ja
hallintokeskuksen sekä työ- ja elinkeinotoimiston päätökseen saa hakea muutosta valittamalla hallinto-
oikeuteen siten kuin hallintolainkäyttölaissa (586/1996)  säädetään.
Hallinto-oikeuden päätökseen saa hakea muutosta valittamalla vain, jos korkein hallinto-oikeus myöntää
valitusluvan.
HallintolainkäyttöL  586/1996  on kumottu L:lla oikeudenkäynnistä hallintoasioissa 808/2019 .
27 §
Voimaantulo
Tämän lain voimaantulosta säädetään lailla.
Tämä laki tulee voimaan L:n 903/2009  mukaisesti 1.1.2010.
HE 59/2009 , HaVM 13/2009, EV  150/2009
Muutossäädösten voimaantulo ja soveltaminen:
29.12.2009/1655:
Tämä laki tulee voimaan 1 päivänä tammikuuta 2010.
HE 146/2009 , HaVM 22/2009, EV  248/2009
13.12.2013/933:
Tämä laki tulee voimaan 1 päivänä tammikuuta 2014.
HE 1 14/2013 , HaVM 16/2013, EV  155/2013
27.6.2014/489:
Tämä laki tulee voimaan 1 päivänä heinäkuuta 2014.
HE 43/2014 , HaVM 12/2014, EV  51/2014
19.12.2014/1131:
2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 9/10Tämä laki tulee voimaan 1 päivänä tammikuuta 2015.
Virkamiehet, joiden tehtävänkuvaan kuuluu elinkeino-, liikenne- ja ympäristökeskuksissa avustusten
maksamista, käytön valvontaa ja takaisinperintää koskevien päätösten esittelytehtäviä kehittämis- ja
hallintokeskuksen toiminnan alkaessa voivat elinkeino-, liikenne- ja ympäristökeskuksen virkamiehinä jatkaa
näiden päätösten esittelemistä kehittämis- ja hallintokeskuksen päätettäväksi 31 päivään maaliskuuta 2016
asti ilman erillistä päätöstä tai määräystä.
Virkamiehet, joiden tehtävänkuvaan kuuluu kehittämis- ja hallintokeskuksessa avustusten maksamista,
käytön valvontaa ja takaisinperintää koskevien päätösten esittelytehtäviä kehittämis- ja hallintokeskuksen
toiminnan alkaessa voivat kehittämis- ja hallintokeskuksen virkamiehinä jatkaa näiden päätösten
esittelemistä elinkeino-, liikenne- ja ympäristökeskuksen päätettäväksi 31 päivään maaliskuuta 2016 asti
ilman erillistä päätöstä tai määräystä.
HE 197/2014 , HaVM 30/2014, EV  190/2014
23.1.2015/31:
Tämä laki tulee voimaan 1 päivänä maaliskuuta 2015.
Ensimmäisen tämän lain voimaantulon jälkeen laadittavan 7 §:ssä tarkoitetun yhteisen strategia-asiakirjan
tulee olla laadittuna viimeistään 1 päivänä marraskuuta 2015. Ensimmäiset 7 §:ssä tarkoitetut
tulossopimukset tulevat voimaan vuoden 2016 alusta. Ennen mainittuja ajankohtia sovelletaan strategiseen
suunnitteluun ja ohjaukseen 7 ja 8 §:ää sellaisina kuin ne olivat tämän lain voimaan tullessa.
HE 209/2014 , HaVM 33/2014, EV  214/2014
7.8.2015/1017:
Tämä laki tulee voimaan 1 päivänä tammikuuta 2016.
Muutoksenhaussa ennen tämän lain voimaantuloa annettuun hallintopäätökseen sovelletaan tämän lain
voimaan tullessa voimassa olleita säännöksiä.
HE 230/2014 , LaVM 26/2014, EV  319/2014
30.12.2015/1626:
Tämä laki tulee voimaan 1 päivänä tammikuuta 2016.
HE 90/2015 , HaVM 13/2015, EV  63/2015
4.6.2021/489:
Tämä laki tulee voimaan 1 päivänä lokakuuta 2021.
Valtioneuvoston asetuksella voidaan säätää toimivaltaisesta työ- ja elinkeinotoimistosta, joka hoitaa 15 §:n 2
momentissa tarkoitetun asetuksen voimaan tullessa työ- ja elinkeinotoimistoissa työvoimapoliittisia
lausuntoja koskevat vireillä olevat asiat ja muutoksenhausta johtuvat toimet.
HE 65/2021 , TyVM 4/2021, EV  65/2021
13.8.2021/759:
Tämä laki tulee voimaan 1 päivänä syyskuuta 2021.
HE 47/2021 , TaVL 16/2021, MmVL  8/2021, HaVM 9/2021, EV  105/2021
29.12.2022/1354:
Tämä laki tulee voimaan 1 päivänä tammikuuta 2023.
2/1/23, 8:42 AM Laki elinkeino-, liikenne- ja… 897/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090897 10/10HE 134/2022 , TaVM 28/2022, EV  205/2022
Finlex  › Lainsäädäntö  › Ajantasainen lainsäädäntö  › Vuosi 2009  › 20.11.2009/897
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.